Lolland-Falsters Stifts-Tidende, 1842-09-15
Literair Anmeldelse. Fra 1ste October agter jeg paany at udgive Tilskueren, og i samme at vise de Aarsager, som forhindre Danmark fra at blive hvad det, ifølge dets Erhvervskilder, og Folkets aandige og physiske Værd, kunde være, og tillige angive de Midler, hvorved det formeentlige Onde kunde afhjælpes og det Gode fremmes. Bladet vil følgelig ei blot levere Skildringer af vore Indretninger og Forhold, og paapege det Feilagtige ved samme; men endog vise hvorvidt de Indretninger som, i deres eget Land, have baaret velgjørende Frugter, kunne være ønskelige og passende for os. Hver Uge udgaaer et No. og i hvert Qvartal et 2 a 3 Ark stort Skrivt, der vil indeholde: Naturhistorie, med Afbildinger af de vigtigste Dyr; Sagnhistorie, med Afbildinger af Vaaben og Oldsager; Fødelandshistorie, med Portraiter af den oldenborgske Kongestamme, samt af Griffenfeld, Struensee, Tordenskjold m.Fl.; Geographi, med et Kort over Verden, et over Europa og et over Fødelandet; Afhandlinger og Opdragelses- og Justitsvæsenet; historiske og satiriske Skildringer &c. Prisen bliver blot 3 Mk. Qvartalet her i Byen og i Provindserne Mk., og, da mine Blade ikke have været sendte med Posten, og altsaa lidet bekjendte udenfor Hovedstaden, og jeg ikke vil have nogen Abonnent, der seer sig skuffet i sin Forventning leveres herved et lille Brudstykke af mit Skrivt og Opdragelsen: "Udenadslæsning og indbyrdes Underviisning ere fremmede for Aand og Hjerte, og bør følgeligen afskaffes. Denne sætter vel Læreren istand til hurtigt at lære en Mængde Børn nogle Kundskaber; men et Barn bør være et tænkende Væsen, og ei en mekanisk Statu. Det er ei nok, at det ene Barn kan vise det Andet, hvad det nyligt har lært, naar det ei tillige kan forklare, hvad det læser, og det er heller ikke nok, at det kan læse flydende paa Kortet, naar det ei kan anvende det Lærte udenfor Skolen. Hiin skjærper vel Fatteevnen og Hukommelsen, men svækker tillige Tænkeevnen og Forstanden, og opdrager Barnet til en Repetitionsmaskine. Det er ei nok at jeg kan hele Balles Lærebog, Bibelhistorien og Psalmebogen udenad, naar jeg hverken kan føle eller forstaae dem; thi de efterlade da intet Jndtryk, og have hverken Jndflydelse paa min Characteer eller Vandel. Besidder jeg derimod et sundt Øie og et fundt Hjerte, kan jeg begribe, hvad jeg hører, læser og seer; kan jeg føle Begeistring for det Store, Skjønne og Gode, og formaaer min Tanke at hæve sig op til den store Uendelige, der er det Heles Skaber og Styrer, da vil Alt, hvad der er værd at lægge Mærke til, tiltale mig og efterlade Jndtryk, som hverken Tidens Tand eller menneskelig Magt formaaer at udslette. Man vænne Barnet til at læse med Eftertanke og gjengive Jndholdet af det Læste; man fortolke de utydelige Steder, og henlede Opmærksomheden paa det Skjønne og Sande; man vække deeltagende Følelser for Ulykkelige og begeistrende for Ædle, man give det Bøger, der ere skrevne i et forstaaeligt og henrivende Sprog, og det vil da, uden Tvang, lære og erindre Alt, hvad der bør læres og erindres a. – Boghandlersallair er 16 pCt., og Betalingen erlægges med hvert 7de N. Dhrr. Udgivere af Provindsial bladene bedes at optage nærværende Jnserat i deres respective Blade, og tilstille mig Regning for Inseratet, og Dhrr. Postmestere og Boghandlere at modtage Subskription. Christianshavn, Overgaden Nr 182. Jørgensen Jomtou.